钦定古今图书集成/历象汇编/历法典/第054卷 > 图
## 钦定古今图书集成/历象汇编/历法典/第054卷 > 图

既得赤纬则以三求一故不拘大小皆归一法止用两纬度之馀弧及见角之馀角以推他角所对赤道经度之馀弧

如图甲丙为星赤道纬之馀弧甲乙为黄道纬之馀弧甲乙丙为对黄经度之见角丁乙庚其馀角是甲

乙丙三角形，内有三边有乙角。今求甲丙乙他角以
推戊己，是为赤道经度之馀弧。

假如甲为“大角星”，其赤道纬于崇祯元年得二十一
度一十○分五十一秒为甲戊；其馀弧甲丙六十八
度四十九分，得正弦九三二四四，为第一率。黄道纬
三十一度○二分三十○秒为庚甲；其馀弧甲乙五
十八度五十七分三十○秒，得正弦八五六七九，为
第二率。其黄道经度过秋分辛一十九度○二分三
十○秒为辛庚，即甲乙丙角之馀弧，庚丁必七十度
五十七分三十○秒，得正弦九四五二八，为第三率。
求得八六八五六，为戊己弧之正弦。查得戊己弧六
十度一十七分三十○秒，以减象限，存二十九度四
十二分三十○秒，为大角星秋分后之赤道经度。

求《赤道经度后法》：〈第三法：〉

用《简平仪》，与前求纬法同。今所求者为辰卯弧，而先
得者赤黄二纬度。故三角形之底线与黄道平行，星
纬弧与两道距弧，在图左即相加，在图右即相减。如
左图乙为勾陈大星，其黄道纬六十六度○二分，其